A. Le Coq arena

A. Le Coq arena (taip pat Lilekiulos stadionas) – futbolo stadionas Taline, Estijoje. Be futbolo rungtynių, rengiami kiti įvairūs renginiai ir koncertai. Stadione namų rungtynes žaidžia Estijos vyrų futbolo rinktinė ir „FC Flora Tallinn“ futbolo klubas. Futbolo rungtynėms skirtų sėdimų vietų yra 9692, su galimybe padidinti iki 10 300,Soccernet.ee koncertų metu sėdimų vietų skaičius gali siekti iki 25 000. Pavadintas pagal Estijos alaus daryklą „A. Le Coq“.

Į sporto kompleksą įeina ir Sportland arena (taip pat žinoma kaip A. Le Coq Miniarena), turinti apie 500 sėdimų vietų. Joje žaidžia keletas mažesnių klubų ir „FC Flora“ dubleriai.

 Istorija 

Atidarytas 2001 m. birželio 2 d. Pirmosios rungtynės sužaistos tarp Estijos ir Nyderlandų nacionalinių futbolo rinktinių, Estija pralaimėjo rezultatu 2–4.

2018 m. rugpjūčio 15 d. surengtos UEFA Supertaurės rungtynės – Madrido derbis tarp „Real“ ir „Atletico“ komandų. Ta proga rekonstruotame stadione sėdimų vietų skaičius išaugo iki 15 tūkst.UEFA Supertaurė Taline

 Šaltiniai 

Kategorija:Estijos futbolo stadionai